കെ. സുധാകരന് സംഘപരിവാര് മനസെന്ന് കെ.പി. അനില്കുമാര് തിരുവനന്തപുരം: സംഘപരിവാര് മനസുള്ള കെ. സുധാകരന് കെപിസിസി പ്രസിഡന്റായിരിക്കുന്പോള് കോണ്ഗ്രസില് എവിടെയാണ് ജനാധിപത്യം ഉണ്ടാകുകയെന്ന് കോണ്ഗ്രസ് വിട്ടു സിപിഎമ്മിന്റെ ഭാഗമായ കെപിസിസി മുന് ജനറല് സെക്രട്ടറി കെ.പി. അനില്കുമാര്. കെപിസിസി പ്രസിഡന്റായി തന്നെ നിയോഗിച്ചില്ലെങ്കില് സംഘപരിവാറിന്റെ ഭാഗമാകുമെന്ന ഭീഷണിയായിരുന്നു കെ. സുധാകരന് അന്നു മുഴക്കിയത്. കൂലിക്ക് ആളെ വച്ചു സാമൂഹിക മാധ്യമങ്ങള് വഴി കോണ്ഗ്രസ് നേതാക്കളെ അവഹേളിക്കുന്ന സമീപനമാണു കെ. സുധാകരന് സ്വീകരിക്കുന്നത്. ഇത്തരക്കാര്ക്കെതിരേ എന്തു നടപടിയാണു സ്വീകരിച്ചത്. മറ്റുള്ളവരെ സംവിധാനങ്ങള് ഉപയോഗിച്ചു നിഷ്ക്രിയരാക്കി. കെപിസിസിയില് എക്കാലവും സംഘടനാ തെരഞ്ഞെടുപ്പു വേണമെന്ന ആവശ്യം ഉന്നയിച്ചയാളാണ് കെ. സുധാകരന്. അദ്ദേഹം കെപിസിസി പ്രസിഡന്റ് ആയതോടെ സംഘടനാ തെരഞ്ഞെടുപ്പെന്ന ആവശ്യത്തില് നിന്നു പിന്മാറി. കോണ്ഗ്രസ് പാര്ട്ടിയുടെ സംസ്ഥാനത്തെ ലിക്വിഡേഷന് പദ്ധതി നടപ്പാക്കുന്നത് എഐസിസി സംഘടനാ ചുമതല വഹിക്കുന്ന ജനറല് സെക്രട്ടറി കെ.സി. വേണുഗോപാലാണ്. ഇവിടുത്തെ പ്രശ്നങ്ങള്ക്കു പ്രധാന കാരണക്കാരന് കെ.സി. വേണുഗോപാലാണ്. സംവിധാനങ്ങള് തന്റെ കീഴില് കൊണ്ടുവരണമെന്ന വാശിയാണ് കാരണം. പാര്ട്ടിയില് ഏകാധിപത്യമാണു നടപ്പാക്കുന്നത്. സെമി കേഡര് എന്ന സംവിധാനം നിലവിലില്ല. ലിബറല് ഡെമോക്രാറ്റിക് പാര്ട്ടിയാണെന്നാണു കോണ്ഗ്രസ് ഭരണഘടന പറയുന്നത്. ഇതിനെ സെമി കേഡറിലേക്കു മാറ്റണമെങ്കില് ദേശീയതലത്തില് ഭരണഘടന ഭേദഗതി ചെയ്യണം. കെപിസിസി പ്രസിഡന്റും ഡിസിസി പ്രസിഡന്റുമാരും ചേര്ന്നിരുന്നാല് നയപരമായ തീരുമാനം എടുക്കാനാകില്ല. 281 കെപിസിസി അംഗങ്ങളുടെ പിന്തുണ ആവശ്യമാണെന്നും അനില്കുമാര് പറഞ്ഞു. ആള്ക്കൂട്ടമല്ല കോണ്ഗ്രസെന്നു വി.ഡി. സതീശന് ആള്ക്കൂട്ടമല്ല, ജനങ്ങള്ക്ക് വിശ്വാസമുള്ള പ്രസ്ഥാനമായി കോണ്ഗ്രസിനെ ശക്തിപ്പെടുത്തുന്നതിനിടയില് ചിലര് വിട്ടുപോകുന്നതിനെക്കുറിച്ച് ഒന്നും പറയാനില്ലെന്ന് പ്രതിപക്ഷ നേതാവ് വി.ഡി. സതീശന്. കെ.പി. അനില്കുമാറിന്റെ രാജിയുമായി ബന്ധപ്പെട്ടു പ്രതികരിക്കുകയായിരുന്നു പ്രതിപക്ഷ നേതാവ്. അനില്കുമാര് വിട്ടുപോയതില് പാര്ട്ടിക്ക് ഒരു ക്ഷീണവുമില്ല. ഇനിയും ആള്ക്കൂട്ടമായി പ്രവര്ത്തിക്കാന് കഴിയില്ല. കെ. സുധാകരന് കെപിസിസി അധ്യക്ഷനായതിനു ശേഷം പാര്ട്ടിയെന്ന നിലയില് നല്ലരീതിയിലാണ് കോണ്ഗ്രസ് മുന്നോട്ട് പോകുന്നത്. കോണ്ഗ്രസില് സംഘപരിവാറുമായി ബന്ധവുള്ള ഒരാളുമില്ല. ഭൂരിപക്ഷ ന്യൂനപക്ഷ വര്ഗീയതയെ ഒരു പോലെ കൈകാര്യം ചെയ്യും. തെരഞ്ഞടുപ്പു ജയം മുന്നിര്ത്തി പോലും നിലപാടില് വെള്ളം ചേര്ക്കില്ലെന്നും പ്രതിപക്ഷ നേതാവ് പറഞ്ഞു. അനില്കുമാറിനെ പുറത്താക്കാനിരിക്കേരാജി: സുധാകരന് കെ.പി. അനില്കുമാറിനെ പാര്ട്ടിയില്നിന്നു പുറത്താക്കാനിരുന്നപ്പോഴാണ് രാജിവച്ചതെന്ന് കെപിസിസി പ്രസിഡന്റ് കെ. സുധാകരന്. കോണ്ഗ്രസില് ഉന്നതപദവികള് വഹിച്ച വ്യക്തിയാണ് അനില്കുമാര്. ഉത്തരവാദിത്വവും കടപ്പാടും പാര്ട്ടിയോട് കാണിക്കാന് ബാധ്യതപ്പെട്ട അനില്കുമാറിനെപ്പോലുള്ള നേതാവിന്റെ ഭാഗത്തുനിന്നുണ്ടായ നിരുത്തരവാദപരമായ പ്രതികരണം ഗുരുതരമായ അച്ചടക്കലംഘനമായാണ് കാണുന്നത്. അച്ചടക്ക നടപടിയുമായി ബന്ധപ്പെട്ട് കെ.പി അനില്കുമാറിന്റെ വിശദീകരണം തൃപ്തികരമല്ലാത്തതിനാല് അദ്ദേഹത്തെ പാര്ട്ടിയുടെ പ്രാഥമിക അംഗത്വത്തില്നിന്നു പുറത്താക്കിയത്. ആഭ്യന്തര ജനാധിപത്യം ഉറപ്പാക്കുന്ന പാര്ട്ടിയാണ് കോണ്ഗ്രസ്. കോഴിക്കോട് ഡിസിസി പ്രസിഡന്റ് പദവി അദ്ദേഹം ആവശ്യപ്പെട്ടിരുന്നു. എന്നാല് അത്തരം ഒരു ആവശ്യം പാര്ട്ടി ഘടകങ്ങളില് നിന്നോ നേതാക്കളില്നിന്നോ ഉയര്ന്നുവന്നില്ലെ ന്നും സുധാകരന് പറഞ്ഞു. പുകഞ്ഞ കൊള്ളി പുറത്ത്: മുരളീധരന് കൂത്തുപറമ്ബ്: പുകഞ്ഞ കൊള്ളി പുറത്തെന്നും പാര്ട്ടിയില്നിന്നു പുറത്തു പോയവര് വിളിച്ചു പറയുന്ന ജല്പനങ്ങള്ക്കു മറുപടി പറേയണ്ട ബാധ്യത കോണ്ഗ്രസിനില്ലെന്നും കെ. മുരളീധരന് എംപി. അനില്കുമാറിന്റെ രാജിയെക്കുറിച്ച് കൂത്തുപറന്പില് മാധ്യമങ്ങളോട് പ്രതികരിക്കുകയായിരുന്നു അദ്ദേഹം. പാര്ട്ടിയില്നിന്നു പുറത്താക്കിയപ്പോള് പുതിയൊരു പാര്ട്ടിയില് ചേര്ന്നു. അതില് കൂടുതലായിട്ടൊന്നുമില്ല. പാര്ട്ടിയില്നിന്ന് ഒന്നുരണ്ടു പേര് പോയതുകൊണ്ട് പാര്ട്ടിക്ക് ഒന്നും സംഭവിക്കില്ലെന്നും വേസ്റ്റുകളെ സ്വീകരിച്ചു കൊണ്ടിരിക്കുകയാണു സിപിഎമ്മെന്നും മുരളീധരന് പറഞ്ഞു.